Entrepreneurskap: Vervoer vir werkers is ŉ droomhttps://rak2.spens.co.za/radio/2016/iaan-van-niekerk-kragklont-3.mp3 Jacques Basson gesels met die entrepreneur Iaan van Niekerk van Skitterblink-skoonmaakdienste. Die volledige onderhoud waar Iaan sy wenke met entrepreneurs deel, word Donderdag om 10:00 gepubliseer. As jou hulpbronne onbeperk was; wat sou jy onmiddellik in jou besigheid verbeter of verander? Ons sou graag ŉ verandering wou teweegbring in die vervoerstelsel. Die rede hiervoor is tweërlei. Eerstens sukkel ons skoonmakers regtig om by ons besigheid uit te kom. Openbare vervoer is werklik haglik; ons kry al meer probleme met hulle bus- en treinvervoer. Tweedens is ons werk van só ŉ aard dat ons spanne na huise toe moet uitgaan. Ons voorsien ons toesighouers dus van ŉ voertuigloon. So, as ons onbeperkte hulpbronne gehad het, sou ek graag ŉ paar voertuie wou koop om ons toesighouers mee toe te rus om na die huise te kan gaan. Luister na die volledige onderhoud met Iaan van Niekerk Donderdag om 10:00.